જિલ્લામાં સૌથી વધુ વાવેતર કપાસનું ૨૯૪૪૯ હેકટર જમીનમાં થયુ છે. આગામી દિવસોમાં સારા વરસાદની આશા રાખી ખેડૂતોએ આગોતરૂ આયોજન કર્યુ છે. જેના કારણે વાવેતર વિસ્તારમાં વધારો થશે. આ વર્ષે સિંચાઇની સુવિધા પૂરતા પ્રમાણમાં ખેડૂતોને મળી ન હોવાથી ખેડૂતો પણ સારા વરસાદની આશાએ રાહ જોઇને બેઠા છે. ગત વર્ષની સરખામણીમાં વાવેતર વિસ્તારમાં ૫૦ ટકા જેટલો ઘટાડો નોંધાયો છે ત્યારે ખેડૂતો પણ ગ્રામસેવકો તથા કૃષિ વૈજ્ઞાનિકોની ભલામણ મુજબ ઓછા પાણીથી થતા પાકનું વાવેતર કરવાનું વિચારી રહ્યા છે. જો કે સાબરકાંઠામાં મેઘરાજાની પધરામણી થતાં ખેડૂતો હોશે હોશે વાવણી કાર્યમાં જોતરાતા આનંદ પ્રસર્યો હતો.